IZVOD IZ ZAPISNIKA

s 9. sjednice Nadzornog odbora trgovačkog društva Odvodnja Samobor d.o.o. održane 28. 12. 2022. sa sljedećim dnevnim redom:

**1. Usvajanje zapisnika o glasanju članova Nadzornog odbora izvan sjednice od 21. studenog 2022.**

* ***ODLUKA***

*Članovi Nadzornog odbora jednoglasno usvajaju zapisnik o glasanju članova Nadzornog odbora izvan sjednice od 21. studenog 2022.*

**2. Rebalans plana poslovanja za 2022.**

* ***ODLUKA***

*Nadzorni odbor odobrava predloženi rebalans Plana poslovanja za 2022. godinu trgovačkog društva Odvodnja Samobor d.o.o.*

**3. Plan poslovanja za 2023. godinu**

* ***ODLUKA***

*Nadzorni odbor odobrava predloženi Plan poslovanja za 2023. godinu trgovačkog društva Odvodnja Samobor d.o.o.*

**4. Opći akt o provedbi postupaka jednostavne nabave**

* ***ODLUKA***

*Članovi Nadzornog odbora odobravaju donošenje Općeg akta o provedbi postupaka jednostavne nabave trgovačkog društva Odvodnje Samobor d.o.o. s primjenom od 1. siječnja 2023.*

**5. Izjava članova Nadzornog odbora o ispunjavanju preduvjeta za sudjelovanje u postupku dodjele bespovratnih sredstava za „Financiranje provedbe investicijskih projekata koji se odnose na manje dijelove sustava javne vodoopskrbe i javne odvodnje otpadnih voda“ u okviru Nacionalnog plana oporavka i otpornosti 2021.-2026.**

*„Obrazac izjave prijavitelja o istinitosti podataka, izbjegavanju dvostrukog financiranja i ispunjavanja preduvjeta za sudjelovanje u postupku dodjele“ dio je obavezne dokumentacije koja se prilaže uz projektnu prijavu na financiranje provedbe investicijskih projekata koji se odnose na manje dijelove sustava javne vodoopskrbe i javne odvodnje otpadnih voda u okviru Nacionalnog plana oporavka i otpornosti 2021. - 2026. Potpisivanjem navedenog obrasca direktor potvrđuje da protiv Društva kao prijavitelja ili osobe koja je član njegovog upravnog, upravljačkog ili nadzornog tijela ili ima ovlasti zastupanja, donošenja odluka ili nadzora prijavitelja i koja je državljanin Republike Hrvatske nije izrečena pravomoćna osuđujuća presuda za jedno ili više kaznenih djela koja su navedena u obrascu.*

*S obzirom na to da su sukladno zakonu nadzorni odbor i skupština društva s ograničenom odgovornošću nadređeni upravi društva te ovlašteni za nadzor poslovanja i davanje obaveznih uputa upravi društva, direktor nema mogućnost provjere i nadzora nadređenih mu tijela te moli članove nadzornog odbora da ispune i potpišu izjavu kojom svaki za sebe osobno potvrđuje mu nije izrečena pravomoćna osuđujuća presuda za jedno ili više kaznenih djela koja su navedena u obrascu.*

*Svi članovi Nadzornog odbora se slažu s navedenim te predaju potpisane izjave direktoru.*